לאחר שעורר סערה, הלחץ הציבורי על משרד החקלאות עבד: המשרד מודיע כעת על חשיבה מחדש וריכוך משמעותי של הפיילוט לאריזת ירקות בקופסאות פלסטיק. בין השינויים: העדפת אריזות לשימוש חוזר וצמצום מספר הסניפים והיקף הירקות שייארזו
ארבעה חודשים עברו מאז הפיץ משרד החקלאות הצעה לתמיכה ברשתות השיווק שייארזו בפלסטיק את הירקות והפירות. לטענת המשרד ביציאתו לפיילוט, המיזם נועדה למנוע זריקה של ירקות על-ידי אריזתם באריזות פלסטיק חד פעמיות. ההצעה עוררה סערה ודיון נרחב (גם אצלנו במערכת שקוף). מאז כתבתנו בנושא ופנייתנו למשרד בחודש מרץ, המשכנו לעקוב. פנינו שוב למשרד החקלאות באמצע חודש מאי ושוב בשבוע האחרון כדי להבין איפה עומד הפרויקט. מהמשרד מסרו: "המשרד הזמין את הציבור להעיר הערותיו בנושא עד לאמצע חודש מרץ במסגרת הליך שיתוף ציבור. צוות מקצועי בחן את כלל ההערות שהתקבלו מהגורמים השונים, קיים דיונים פנימיים, ואף נפגש במסגרת זאת עם בעלי עניין. במשרד התקבלו אלפי תגובות מאנשים פרטיים, ארגוני סביבה, ארגוני מגדלים, חקלאים, רשתות שיווק ועוד. כל תגובה זכתה למלוא ההתייחסות".  בעקבות הפניות קיים המשרד שולחן עגול לארגוני איכות סביבה ובעלי עניין ב-23/5 ובמקביל פרסם את השינויים הבאים שיבוצעו, כאמור, בשלב הפיילוט: כל הכבוד למשרד החקלאות על הקשב הציבורי.  אנו מקווים שתמצא הדרך הטובה והאקולוגית ביותר להארכת חיי המדף של הירקות והפירות.  להודעה המלאה של משרד החקלאות 